
ΚΕΝΤΡΙΚΗ ΕΝΩΣΗ 






ΔΣ07718042013
ΔΗΜΩΝ ΕΛΛΑΔΑΣ
Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Ε.

της 18ης Απριλίου 2013
Στην Αθήνα σήμερα, 18 Απριλίου 2013, ημέρα Πέμπτη και ώρα 12:00, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Δανιηλίδης Συμεών Νεάπολης-Συκεών, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαλούτας Λάζαρος Κοζάνης, Μαραβέλιας Δημήτριος Χαϊδαρίου, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Καλογερόπουλος Δημήτριος Αιγάλεω, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Σιώμος Βλάσσης Πεντέλης, Τζόκας Σπυρίδων Καισαριανής.
Απόντες οι Δήμαρχοι: Καμίνης Γεώργιος Αθηναίων, Κοτρωνιάς Γεώργιος Λαμιέων, Μπουτάρης Ιωάννης Θεσσαλονίκης, Ουσουλτζόγλου-Γεωργιάδη Χαρίκλεια Βέροιας, και οι Δημοτικοί Σύμβουλοι: Βιρβιδάκης Κυρίακος Χανίων, Θεοδωρακόπουλος Ιωάννης Λυκόβρυσης-Πεύκης, Προβατάς Φώτιος Αθηναίων.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 77η
ΘΕΜΑ: 
Συζήτηση και λήψη απόφασης για τη συνδιοργάνωση με τον Πανελλήνιο Σύλλογο Εργαζομένων στα Κέντρα Δημιουργικής Απασχόλησης Παιδιών, πολιτιστικού διημέρου στο κέντρο της Αθήνας.

Το Διοικητικό Συμβούλιο της ΚΕΔΕ έλαβε γνώση του υπ’ αριθμ. 108/3.4.2013 εγγράφου του Πανελλήνιου Συλλόγου Εργαζομένων Κέντρων Δημιουργικής Απασχόλησης Παιδιών, με το οποίο ο Σύλλογος προτίθεται να διοργανώσει στις 25 και 26 Μαΐου 2013 ένα διήμερο εκδηλώσεων στο κέντρο της Αθήνας, με στόχο την ανάδειξη του ρόλου και της προσφοράς των ΚΔΑΠ στην ελληνική κοινωνία από το έτος 2000 μέχρι σήμερα και για το λόγο αυτό ζητά από την ΚΕΔΕ, ως επίσημο φορέα της Τοπικής Αυτοδιοίκησης, να συμμετέχει στη διοργάνωση αυτή ως συνδιοργανωτής με σκοπό αφ’ ενός να μεσολαβήσει στο Δήμο της Αθήνας ώστε να εξασφαλιστεί η

δωρεάν παραχώρηση χώρου που θα πραγματοποιηθεί η εκδήλωση και αφετέρου να συμβάλλει οικονομικά για την κάλυψη αναγκών όπως: ηχητικά, εξοπλισμός και αναλώσιμα, αφίσα διημέρου, μεταφορά εξοπλισμού στο χώρο της εκδήλωσης και αφού άκουσε σχετική πρόταση του Προέδρου της ΚΕΔΕ, κ. Κώστα Ασκούνη,

ύστερα από διαλογική συζήτηση

Αποφασίζει ομόφωνα

Θεωρεί αναντικατάστατο το ρόλο των ΚΔΑΠ και ανεκτίμητη την προσφορά τους στα παιδιά των κοινωνικά και οικονομικά αδύνατων οικογενειών και γι’ αυτό απαιτούμε την άμεση διασφάλιση των αναγκαίων πόρων για τη συνέχιση της λειτουργίας τους.

Εγκρίνει τη συμμετοχή της ΚΕΔΕ στη συνδιοργάνωση με τον Πανελλήνιο Σύλλογο Εργαζομένων Κέντρων Δημιουργικής Απασχόλησης Παιδιών πολιτιστικού διημέρου στις 25 και 26 Μαΐου 2013 στο κέντρο της Αθήνας και συμφωνεί ο χώρος διεξαγωγής να είναι η «ΤΕΧΝΟΠΟΛΙΣ». 

Εγκρίνει δαπάνη ποσού μέχρι 3.000 € συμπεριλαμβανομένου Φ.Π.Α. από τον Κωδικό Εξόδου 64.91 «Έξοδα συνεδρίων – ημερίδων» του προϋπολογισμού της ΚΕΔΕ οικονομικού έτους 2013, για την κάλυψη απαιτούμενων δαπανών για τη διεξαγωγή της εκδήλωσης.
..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου

